UZNESENIE VLÁDY SLOVENSKEJ REPUBLIKY
č. 552
zo 16. júna 2004
 
k návrhu modelu financovania Projektu výstavby závodu na výrobu automobilov spoločnosťou KIA a závodu na výrobu automobilových súčiastok Hyundai Mobis 
 
Číslo materiálu:	13110/2004	
Predkladateľ:	podpredseda vlády a minister hospodárstva	
Vláda
	A.          schvaľuje
	A.1.               návrh modelu financovania Projektu výstavby závodu na výrobu automobilov spoločnosťou KIA a závodu na výrobu automobilových súčiastok Hyundai Mobis (ďalej len „projekt“),
	A.2.               poskytnutie návratnej finančnej výpomoci mestu Žilina v sume 827 mil. Sk na zabezpečenie realizácie výkupu pozemkov a ich úpravu v rámci spoločností Govinvest I. a Govinvest II. v súlade s uzavretými investičnými zmluvami medzi Slovenskou republikou, zastúpenou Ministerstvom hospodárstva SR, mestom Žilina, spoločnosťami KIA Motors Corporation a Hyundai Mobis z 5. marca 2004;
	B.          ukladá
podpredsedovi vlády a ministrovi financií
	B.1.                poskytnúť v roku 2004 mestu Žilina návratnú finančnú výpomoc z kapitoly Všeobecná pokladničná správa na účely a v sume podľa bodu A.2 tohto uznesenia, 
	B.2.                zmluvne zabezpečiť návratnosť poskytnutých prostriedkov do konca roka 2004,
podpredsedovi vlády a ministrovi hospodárstva
	B.3.                zabezpečiť vecnú realizáciu projektu.
Vykonajú:	podpredseda vlády a minister financií
podpredseda vlády a minister hospodárstva